BACnet (forkortelse af building automation and control networks) er en dataprotokol til bygningsautomatik og datanet til styringsformål. BACnet er en ASHRAE, ANSI og ISO standardiseret protokol. BACnet blev designet til at tillade kommunikation af bygningsautomatik og styresystemer til anvendelser såsom styring af opvarmning, ventilation, luftkonditionering, belysning, adgangskontrol og branddetekteringssystemer og deres forbundne udstyr. BACnet protokollen yder mekanismer til at udveksle information mellem computeriserede bygningsautomatikenheder, uanset deres bygningsserviceydelse.  Historie Udviklingen af BACnet protokollen begyndte juni 1987, i Nashville, Tennessee, ved det stiftende møde ved Standard Project Committee (SPC). Komitéen arbejdede på at nå konsensus ved at anvende arbejdsgrupper til at opdele standardens skabelsesproces. Arbejdsgrupperne fokuserede på specifikke områder og giver information og anbefalinger til hovedkomitéen. De første tre arbejdsgrupper var datatype- og attribut-arbejdsgruppen, Primitive Data Format-arbejdsgruppen – og Application Services-arbejdsgruppen. BACnet blev til ASHRAE/ANSI standard 135 i 1995 – og ISO 16484-5 i 2003. BACnet testmetoder til overensstemmelsesprøvning blev publiseret i 2003 som BSR/ASHRAE standard 135.1. BACnet er under løbende vedligeholdelse af ASHRAE Standing Standard Project Committee 135. BACnet havde en næsten øjeblikkelig indflydelse på HVAC styringsindustrien. I 1996 annoncerede Alerton et komplet BACnet produktlinje til HVAC styring, fra operatør arbejdsstationer og ned til små VAV-styringsenheder. Automated Logic Corporation og Delta Controls fulgte efter kort tid efter. Den 30. maj 2011 var 515 Vendor IDs blevet udstedt og distribueret internationalt. Disse vendor IDs kan ses i kilden. H. Michael (Mike) Newman, leder af Computer Section af Utilities and Energy Management Department ved Cornell University, betjente som BACnet komitéens bestyrelsesformand indtil juni 2000, da han blev efterfulgt af hans vicebestyrelsesformand gennem 13 år, Steven (Steve) Bushby fra NIST. Gennem Steve Bushby's 4 års løbetid som komitéens bestyrelsesformand blev BACnet standarden genudgivet to gange, i 2001 og 2004, hver gang med mere formåen tilføjet til standarden. 2001 versionen var bl.a. kendetegnet med udvidelser til understøttelse af brand- / livs-sikkerhedssystemer. I juni 2004 – 17 år efter det første BACnet møde og tilbage i Nashville, William (Bill) Swan (alias "BACnet Bill") fra Alerton begyndte hans 4 år som komitéens bestyrelsesformand. Gennem hans løbetid øgedes antallet af komitéens arbejdsgrupper til 11, som arbejder for områder såsom understøttelse for belysning, adgangskontrol, energiforsyning/bygningsintegration og trådløs kommunikation. Juni 2008, i Salt Lake City tog Dave Robin fra Automated Logic Corporation over som komitéens bestyrelsesformand efter 4 år som vicebestyrelsesformand. Januar 2006 slog BACnet Manufacturers Association og BACnet Interest Group of North America sig sammen til en ny organisation kaldet BACnet International. Ifølge Alertons white paper har BACnet vundet over LonWorks/LonTalk i kampen om den sande åbne bygningsautomatik-protokol.  Protokol oversigt BACnet protokollen definerer et antal services, som anvendes til at kommunikere mellem bygningsenheder. Protokolservices omfatter Who-Is, I-Am, Who-Has, I-Have, som anvendes til enheds og objekt rekognoscering. Services såsom Read-Property og Write-Property bliver anvendt til datadeling. BACnet protokollen definerer et antal objekter som kan arbejdes på af servicene. Objekterne omfatter Analog Input, Analog Output, Analog Value, Binary Input, Binary Output, Binary Value, Multi-State Input, Multi-State Output, Calendar, Event-Enrollment, File, Notification-Class, Group, Loop, Program, Schedule, Command og Device. BACnet protokollen definerer et antal af dataforbindelser / fysisk lag, inklusiv ARCNET, Ethernet, BACnet/IP, punkt-til-punkt over RS-232, Master-Slave/Token-overførsel over RS-485 og LonTalk.  BACnet testning BACnet Testing Laboratories blev grundlagt af BACnet International til at teste produkter efter BACnet standarden og understøttelsesoverholdelse testning og interoperabilitetstestning aktiviteter og består af BTL Manager og BTL-WG.  Åbne implementationer Der er blevet lavet flere åbne datanet protokolstakke bl.a. til Linux, indlejrede systemer, Java, Python, C♯.